Var nær ved å takke nei til Europa-eventyret
– Dette kan gi oss et hyggelig overskudd med mindre vi får en fryktelig reise i 16-delsfinalen – dersom vi går videre da, sier dugnadsleder Njål Berge til VG. For situasjonen foran kveldens kamp mot Geneve-Servette er faktisk den at ett poeng sender Storhamar videre til sluttspillet i Champions Hockey League. Også tap kan holde. Men det er ikke mange månedene siden forrige sesongs overraskelseslag vurderte å takke nei til spill i Europa. – Vi vurderte seriøst og lenge å takke nei da vi var redde for å tape penger. Vi var skeptiske også etter å ha snakket med Vålerenga og Oilers om deres erfaringer, men følte ikke kunne vi la sjansen gå fra oss, forklarer Berge. VG Pluss fra Stavanger: HockeyeventyretStorhamar, som i praksis var konkurs vinteren 2014, fryktet dyre reiser og jublet da man trakk kveldens motstander og Sparta Praha. Klubben hadde nemlig sjekket på forhånd at man kunne fly direkte fra Gardermoen både til Geneve og den tsjekkiske hovedstaden. – Det er ikke nok ikke alle Champions League-klubbene som tenker slik, nei. Går vi videre nå håper vi på busstur til Sverige eller billig fly til Berlin, sier Berge. For å få ned kostnadene spilte Storhamar to kamper på to dager i Mellom-Europa. Etter å ha slått Sparta Praha 2-1, dro laget rett til Zürich og landet i Geneve fire timer før oppgjøret som skulle ende med 3-0-seier. – Å vinne på den måten med en sånn bragd i bena ... Det er stort altså, sier Berge noen dager etter at klubblegende Erik Kristiansen sammenliknet det med RBKs 2-1-seier i Milano i 1996.Berge tror Geneve-Servettes Matthew Lombari, med over 500 kamper i NHL, alene tjener mer enn hele Storhamar-laget (i underkant av fem millioner). Økonomi er fortsatt første-, andre- og tredjeprioritet på Hamar. Med 1000 euro per CHL-poeng inn på kontoen har klubben som deltar i en europeisk turnering for første gang på 11 år snart spilt inn deltakeravgiften. I tillegg fortsetter publikum å sørge for «mætt fjøs» i Hamar OL-Amfi. 4714 mennesker så hjemmemøtet med Sparta Praha. I kveld blir neppe et eneste sete ledig (CHL-kapasiteten er på 5500). Full hall betyr rundt en halv million i pluss for Storhamar som har gått fra seks millioner i gjeld til å skylde rundt 500.000 i langsiktig gjeld på et drøyt år. – Nå har vi et godt håp om å gå inn i neste sesong med penger på bok. Vi har budsjettert veldig konservativt og laget er like billig som forrige sesong, men vi kjører fortsatt «worst case» uansett og tar ingenting på forskudd. Tenker vi på oss selv som fattige, jobber vi hardere, sier Berge som etter en sesong som ryddegutt og daglig leder på dugnad nå omtaler seg selv som dugnadsleder. Da VG snakker med ham torsdag irriterer han seg over at han for syv måneder siden takket ja til et foredrag i Lofoten. Ettermiddagen ble dermed brukt til å finne en pub i Svolvær som viser den avgjørende Champions League-kampen. PS! Stavanger Oilers ligger på andreplass i sin Champions League-pulje foran kveldens hjemmekamp mot KalPa Kuopio. http://api.int.vgnett.no/enrichments/poll/20537
I frykt for å tape penger vurderte Storhamar lenge å si fra seg plassen i Champions Hockey League. Nå kan e-cupkampene bli en viktig inntektskilde for klubben. lenge å si fra seg plassen i Champions Hockey League. Nå kan e-cupkampene bli en viktig inntektskilde for klubben.